text: Pas på dem her
  29 december 2010 kl. 14.19
  Udsigten til det kommende tøvejr giver nye problemer
  Vejrprognoserne lover tø de kommende dage.
  Og med tø kommer nye problemer.
  Husejere bør feje sne af taget, som i værste fald risikerer at bryde sammen under tøsneen.
  Få også fygesne væk fra loftet.
  Sørg for, at udvendige afløb og kælderhalse er gravet fri. 
  Fjern også sne fra mure og havedøre, så der ikke trænger fugt ind, når det bliver tøvejr.
  - Når sneen tør, vil det medføre store mængder vand. Derfor er det vigtigt at sikre, at afløb og tagrender er frie og funktionsdygtige. På den måde er man bedst sikret mod vandskader, siger Christen Overgaard, der er seniorrådgiver i Falck.
  Hvert år rykker Falck ud til voldsomme brande, der skyldes, at folk har prøvet at tø frosne vandrør op med en gasbrænder eller lignende, fortæller Christen Overgaard.
  Det er en meget farlig manøvre, da metallet i vandrørene leder varmen og på den måde risikerer man, at der går ild i bygningen. 
  Falck anbefaler derfor, at man tilkalder et autoriseret vvs-firma, hvis vandrørene er frossede.
  Istapper kan være farlige. Det er ejendommens ejer, der har ansvaret for, at istapper er fjernet.
  